open-index/open-wikipedia-markdown huggingface dataset:
طايوان

**طّايوان**، رسميا **جمهورية د شّينوا** (ب شينوية **中華民國**، پينيين: *Zhōnghuá Mínguó*)، هي بلاد معتارف بيها جزئياً، وهي كاتحكم لجزيرة ديال طّايوان (فورموسا) ف شرق آسيا، بحق هي كاتحكم تا لجزر ديال پينݣهو، و ماتسو، و كينمن. تاتحدّها الشينوا من الشمال لغربي، الجاپون من الشمال الشرقي، لفيليپين من لجنوب، و لمحيط لهادي من الشرق. تيسكنو فيها 23.57 مليون واحد. لعاصمة ديالها هي تايپي، و لمدينة لكبيرة ديال لبلاد هي نيوتايپي.

لجزيرة ديال طّايوان كانت محتلة تحت لهولانديين من عام 1624 حتا لعام 1662، وعاوتاني من لعام 1664 حتا لعام 1668، و من بعد كانت محتلة تحت لسلالة د تشينݣ من 1683 حتا لعام 1895 منين لجاپون حتلات لجزيرة. ف 1911، ملّي وقعات تورة د شينهاي بدات لجمهورية د شّينوا، و تسالات السلالة د تشينݣ. من بعد لحرب لعالمية التانية، حتلات لجمهورية د شّينوا لجزيرة ديال طّايوان. ف 1949، ربح لحزب الشيوعي ف لحرب لأهلية الشينيوية و دا لبر لرئيسي د شّينوا، و مشات لجمهورية د شّينوا للجزيرة من بعد. من ديك الساعة و طايوان تاتعتابر راسها مستاقلة.

## لعلاقات بين شّينوا ؤ طايوان
طايوان كتعتابر راسها مستاقلة و شينوا كاتعتابر طايوان طرف من لأراضي ديالها. ف 2 غشت 2022 زارت لمومتيلة رّسمية ديال مجلس نّواب لميريكاني نانسي پيلوسي طايوان، واخا شينوا كانت حدّرات لميريكان من هاد زّيارة. و باش يردو عل لميريكان شينوا دارو مناورات عسكارية ف لبحورا لي ضايرين ب طايوان. هادي كانت أكبر مناورات عسكارية شينوية من لأزمة د صّوارخ د 1995. على حساب لمسؤولين طّايوانيين، شّينوا سيفطات تا 21 طيارة حربية لي دازو فوق لمجال لجوي ديال طايوان.

## مصادر


تصنيف:مقالات فيها مصدر و 3000 بايت
تصنيف:بلدان د أسيا
تصنيف:دولة ݣزيرة
تصنيف:تأسيسات د 1912 ف الشينوا
ڤيرتكوين

**ڤيرتكوين** (ب نّݣليزية **Vertcoin**، تّيكر **VTC**) هيّا كريپطوعملة تختارعات ف 08 يناير 2014 من طرف پورامين إينسوم.

ڤيرتكوين مبازية علا طّيكنولوجيا د لبروڤ د لخدمة ؤ مطلوقة ب ترخيص د إم آي تي.

## مصادر

تصنيف:كريپطوصولدي
تصنيف:مقالات زادهوم داريجابوت
تصنيف:بلوكتشيين
تاعصرييت

[تصغير|لوحة [لأنيسات ديال أڤينيون ديال پابلو پيكاسو كاتّعتابر من أهم لأعمال الزيتية ديال التيار لحداتي ف لفن]]
**تاعصرييْت** ولّا **لعصرانية** ؤلا **لحداتة** هيّا مجموعة د لخاصيّات، بحال لكاراكطير، طريقة د تّفكير ؤلا د تّعامل، لقيمات، ؤ غيرهم كيتعتابرو عصريين ؤلا كينتاميو ل لفترة لحديتة ف تّاريخ، يعني من لبدية د لقرن لعشرين ل دابا. ب شكل خاص، تاعصرييْت هيّا حركة فلسفية ؤ فنية، بانت ف لّخر د لقرن تسعطاش ؤ لقرن لعشرين، ف لعالام لغربي، لّي تميّزات ب رغبة ف خلق شكال جديدة ديال لفن ؤ لأفكار ؤ تّنضيم لجتيماعي، لّي كتعكس لموميّزات ديال لفترة صّناعية لعصرية لّي كانت بدات ديك سّاع.

## مصادر

## شوف تا
* تامورعصرييت

تصنيف:لفلسفة
تصنيف:عصرانية
تصنيف:جماليات
تصنيف:حاراكات فنية
تصنيف:نظريات د الجماليات
مورعصرانية

[تصغير|على حساب لمعماري تشارلز دجينكس، التيار ديال تامورعصريت بدا من فاش تهدمو لباطيمات ديال پرويت إيڭو ف سان لويس، [ميسوري، لميريكان، ف 15 يوليوز 1972]]
**لمور-عصرانية** ؤلا **لمور-حداتة** () هيّ حركة فلسفية ؤ فنّية بدات ف نّص تّاني ديال لقرن لعشرين، جات من رّغبة ف تّبعاد علا لعصرانية ؤ خلق تيّار كيعكس تّطور لفيكري ؤ تّقافي ديال لعقود لّخرة، سيرتو ف لغرب. لمصطلح ب شكل عام كيشير ل جميع تّيّارات لّي بانو مورا لعصرانية، ؤ لخاصيّات ؤ التيجاهات ديالهم.

بشكل عام لمنتاسبين ل لمور-عصرانية كيشككو ف لعقل لمنطقي ديال لعصرانية و لأنوار، و كيعتابرو بلي لقوة السياسية و لإقتصادية هيّ لموطور لحقيقي ديال لعلاقات بين بنادم سيرتو ف السياق التاريخي لعام.

## مصادر

## شوف تا
* تاعصرييت


تصنيف:لفلسفة
تصنيف:مدارس د لفلسفة
تصنيف:نقد د لعقلانية
تصنيف:تريندات تقافية
تصنيف:ميطامرويات
تصنيف:عصرانية
تصنيف:طيمات ديال التعاويد لعيلمي
تصنيف:مقالات ب عناوين فيها نيولوجيزم
تصنيف:حاراكات فنية
تصنيف:نظريات د الجماليات
حزب لأصالة ولمعاصرة

**حزب لأصالة ولمعاصرة** (**PAM**) هوا حزب سياسي مغريبي. فؤاد علي الهمة، صاحب لملك محمد السادس و وزير الداخلية لخراني، بدا لحيزب ف غشت 2008. و خرجات بزاف دلهضرة من لمعارضين و صحفيين لغربيين كاتݣول بلي كيدعموهم النضام لملكي.

قبل لحزب كانت كتلة برلمانية سميتها "لأصالة ولمعاصرة" و تا مؤسسة فكرية سميتها "حركة ديال كل الديموقراطيين"، وتا هوما تحت قيادة ديال فؤاد علي الهمة.

لهدف ديال لحزب فلول كان باغي يواجه لحزب لإسلامي "لعدالة والتنمية" (PJD).

## نتايج ف نتيخابات

### تشريعية

## مولاحضات


## مصادر

تصنيف:حيزب سياسي مغريبي
تصنيف:مقالات فيها مصدر و 3000 بايت
تصنيف:تأسيسات د 2008 ف لمغريب
كبور أمازيغي

**كبور لأمازيغي** ؤلا **أنزيض لأمازيغي** (سّمية لعلمية **Atlantoxerus getulus**) كايعيش غي ف جبال لأطلس ف لمغريب، و شوية ف لمناطق لغربية ف وسط الدزاير. كايتعتابر نوع لوحيد ف لفاميلة د أطلانتوكزيرس (كبور لأرض لأطلسي). وهاد لحيوان لبزّولي (كايولد و كايرضّع وليداتو من لبزّولة) كاينتامي لفاميلة د لكبور. و معروف أن لكبور لأمازيغي دغيا تقدر تعرفو حيتاش ودنيه صغار بزاف و لبطانة ديالتو لون ديالها غادي لون د رملة ف صحرا (لون دهبي غادي لقهوي) و عندو خطوطا كحلا فضهرو و حداهم خطوط بيضا.
تصغير|316x316بك|كبور أمازيغي و هوا كياكل بيديه
تصغير|يسار|كبور أمازيغي ف رسم توضيحي ليه ف عام 1820

## مصادر


تصنيف:كبور
تصنيف:حيوانات توصفو ف 1758
تصنيف:بزوليات د لمغريب
تصنيف:نواع مامهدداش د ليستا لحمرا
تصنيف:بزوليات توصفو ف 1758
كبور د سوس

تصغير|كبور د لّرض لمخطط ف سّينيݣال
**لكبور د سوس** (سّمية لعلمية **Xerus erythropus erythropus**) هوّا تحتنوع ديال لكبور د لّرض لمخطط (سّمية لعلمية **Xerus erythropus**) كاين ف سوس ف لمغريب، ؤ كانلقاوه حتا ف مناطق خرين ف غرب إفريقيا، بحال ف موريطانيا.

## مصادر

تصنيف:كبور
تصنيف:بزوليات د لمغريب
زعطوط

**زعطوط** ؤلا **زعضوض** و معروف فلعالم ب **زعطوط لأمازيغي** ( سمية لعلمية **Macaca** **sylvanus**) هوا نوع د لحيوانات ديال ݣنس السعدان المكاك من فاميلة سعادين العالم لقديم ( آسيا و إفريقيا). كاين غير ف لمغريب و دزاير (جبال لأطلس) و حتا ف جبل طارق واخا داكشي قليل تماك.

زعطوط هو قرد معروف بلي ماعندوش لقزيبة، وهوا واحد من نواع د لقرودة ديال العالم لقديم لي معروفة عليه أنو مرزن و بعقلو (ماكايهجمش). و هوا من لقرودة لوحيدين لي من فاميلتو لي كايعيشو وكايضورو ب حرية ف أوروپا. و علميا زعطوط راه مامحسوبش على لقرودة هوا محسوب على سعدان (لفرق بيناتهم سعدان عندو لقزيبة و لقرد غالبا ماكاتكونش عندو)، و لكن تخليطا غاتوقع ف زعطوط لأمازيغي حيت هوا ماعندوش لقزيبة بحال لقرد و لكن واخا هكاك هوا محسوب على السعدان.

تصغير|زعطوط صغير مع ماماه

## مصادر

زعطوط
تصنيف:قرديات
تصنيف:نواع مهددة ب لنقيراض على حساب تصنيف ليستا لحمرا
تصنيف:بزوليات توصفو ف 1758
تصنيف:بزوليات د ؤروپا
تصنيف:بزوليات د شمال إفريقيا
تصنيف:لمغرب لكبير
كريپطوصولدي

[تصغير|183x183px|[لوڭو|لّوݣو ديال بيتكوين، أول كريپطوصولدي تّختارع ف 2009]]
**لكريپطوعملة** ؤلا **كريپطوصولدي** ؤلا **عملة مكريپطية** ؤلا بختيصار **لكريپطو** (ب نّݣليزية **Cryptocurrency**) هيّا قيمة رقمية ؤ صولدي رقمي (ؤلا عملة رقمية)، مديورة باش تخدم كا وسيلة ديال تّبادل، لّي كتسجّل فيها لملكية لفردية ؤ تّبادلات ديالها ف واحد لكنّاش ديجيطالي، علا شكل بازدّوني كتستعمل ألݣوريتمات ديال لكريپطوݣرافيا. لكريپطوات عاداتن ماكاتكونش عندها شكل فيزيكي ملموس (عكس لفلوس لعاديين)، ؤ ماكاتصدرهاش شي سلطة مركزية. لكريپطوات عاداتن كيخدمو بشكل مديصونطراليزي بحيت ماكاتكونش شي سلطة ؤلا مؤسسة ؤلا فرد متحكم ف لإصدار ؤلا ف لقيمة ؤ لا ف تّعاملات ديالها. ف هاد لحالة لكريپطو كتستعمل طّيكنولوجيا ديال لكناش لموزّع، لّي كيتأمپليمونطا ب لبلوكتشيين، لّي هيّا بحال بازدّوني عمومية كتسجّل تّعاملات لمالية، ؤ كيقدر أي واحد يشوفها ؤ يعرف شنو طاري فيها.

حاليان كاينين كتر من 8000 كريپطوصولدي ف تّداول، ؤ أشهر ؤ أكبر وحدين هوما بيتكوين ؤ إيثيريوم. لقيمة لإجمالية ديال سّوق د لكريپطو وصلات ل حد أبريل 2021 ل 2.2 ترليون دولار ميريكاني.

من حيت لقيمة ديالهم كاينين جوج نواع ديال لكريپطوصولديات هوما لكريپطوات لعاديين لّي كتطلع ؤ كاتنزل لقيمة ديالهم على حساب لعرض ؤ طّلب ف سّوق ديال تّعاملات، ؤ لكريپطوات لّي لقيمة ديالهم كتبقا تابتة ؤلا قريبة من شي قيمة محددة (بحال 1 دولار ميريكاني)، هادو كيتسمّاو لكريپطوتابتات (ب نّݣليزية **Stablecoins**).

## تّاريخ
قبل مايبان أول كريپطوصولدي لي هوّا بيتكوين، كانو ديجا أفكار ؤ قتيراحات غاديين ف نفس لتيجاه ديال لكريپطوصولديات، بحال لپروطوكول د إيكاش، لّي ختارعو ديڤيد تشاوم ؤ ستيفان براندز ف 1983، لّي عكس لبيتكوين كان كيحتاج ل سلطة مركزية (بحال بانكة) باش تجيري سّيستيم. ف سّنوات لّي موراها بانو أفكار عندها علاقة معا لمفهوم د لپروڤ د لخدمة، ؤ لفوايد ديالو، متلا ف لحد من سپام ف لإيميلات. هاد لمفهوم كيلعب دور لوّلي (رئيسي) ف طّيكنولوجيا د لبيتكوين.

ف 1996، لاجونص لوطنية د لأمن ف لميريكان نشرات ورقة د بحت ب عنوان  (كيفاش تصك لفلوس: لكريپطوݣرافيا ديال كاش إيليكطروني أنونيم) لي كاتوصف سيستيم ديال كريپطوصولدي، ؤ تنشرات ف ليستة د لميلاج ديال إم أي تي، ؤ من بعد ف جّورنال لعلمي The American Law Review.

من بين أول قتيرحات ديال كريپطوصولدي كانو ديال لمهندس شّينوي ويي داي ف 1998، ؤ ديال لعاليم د لحواسب لميريكاني نيك صابو، لّي ختارع لبيت ݣولد ف 2005. هاد لبيت ݣولد وخا داكشي ماكانش مأمن مزيان ضد لهجمات من نوع سيبيل.

## مصادر

## شوف تا
* بيتكوين
* إيثيريوم
* بلوكتشيين
* كناش موزع
* كريپطوݣرافيا


تصنيف:فلوس
تصنيف:كريپطولوجيا
تصنيف:صولدي
تصنيف:مقالات فيها مصدر و 3000 بايت
بيتكوين كور

**لبيتكوين كور** (ب نّݣليزية **Bitcoin Core**، بمعنى *لّب ديال لبيتكوين*) هوّا صوفتوير علاياش مبازية الصولدي ديال بيتكوين، مكتوب ف أغلبية د لكود ديالو ب لّونݣاج سي++، ؤ تحط ف أنترنيت ف يناير 2009 ب مصدر محلول، ب ترخيص د إم آي تي. هاد سّوفتوير فاش كيطيليشارجيه ؤ كيخدّمو بنادم كيولّي عݣدة ف رّيزو ديال لبلوكتشيين ديال بيتكوين. هاد رّيزو مكوّن من بزاف د لعݣدات كولهوم خدّامين ب هاد سّوفتوير، ؤ كيتبادلو لمعلومات بيناتهم. لبيتكوين كور ف نفس لوقت كيلعب دّور ديال بزطام ديال لبيتكوين، لّي كيكونو فيها لادريسة د بيتكوين ؤ سّاروت لخاص ديال لمصيفطة، ؤ كاتراجع ؤ كاتڤاليدي لخلاص ب بيتكوين. لبيتكوين كور كان ف لّول سميتو *بيتكوين*، ولاكين تبدّلات ليه سّمية باش مايتخالطش معا سّمية ديال لعوملة ؤ ديال رّيزو. كاينة عندو حتا سمية خرة متداولة هيّا *لكليان د ساطوشي Satoshi Client*.

## مصادر

تصنيف:بيتكوين
تصنيف:صوفتوير
حيزب لعدالة ؤ تنمية (لمغريب)

**حزب لعدالة ؤ تّنمية** (PJD) هوّا حزب سياسي ف لمغريب كيدافع علا لإسلام سّياسي. كان هو لحيزب لي شاد لحوكومة بين 2011 ؤ 2021.

لحزب تأسس علا يد عبد الكريم الخطيب من لحركة شّعبية تحت سّمية ديال "لحركة شّعبية دّيموقراطية ؤ دستورية" (ب لفرانساوية: *Mouvement populaire démocratique et constitutionnel*)، ؤ بدل سميتو ف 1998.

## إيديولوجيا
تصغير|زوعاما د لحيزب ف لحملة د نتيخابات تشريعية د 2011.
حزب لعدالة ؤ تّنمية هوّا حزب ديموقراطي إسلامي موحافض لي كيدعم نّيضام لملكي لمغريبي.

لأهداف رّسمية د لحزب هيّا:

* إصلاح د تّعليم.
* شراكات إقتصادية معا لبلدان لخرين.
* تعزيز د دّيمقراطية و حقوق لإنسان.
* تعزيز د لوحدة لعربية و لإسلامية.

## نتايج ف نتيخابات

### تشريعية

## شوف تا
* حزب لأصالة ولمعاصرة
* لحركة شّعبية

## مولاحضات


## مصادر

## لمزاود
* حزب العدالة والتنمية
* التجديد


تصنيف:حيزب سياسي مغريبي
تصنيف:إسلام سياسي
تصنيف:مقالات فيها مصدر و 3000 بايت
تصنيف:حيزب قومي محافض
تصنيف:تأسيسات د 1998 ف لمغريب
تطايريت

هادي صفحة د التوضيح، كلمة **تطايريت** يمكن يكونو عندها هاد لمعاني:

* تطايريت: (شيمي) لقابيلية ديال شي مادة سايلة باش تحول ل ݣاز.
* تطايريت: (فينونس) حساب ديال رّيسك عندو علاقة معا لقدر باش كتبدل شي قيمة.

تصنيف:صفحة توضيح
تطايريت (شيمي)

[تصغير|ل[بروم كيتبخر ف درجة لحرارة ديال لعادية بيت، داكشي علاش كانڭولو بلي تطايريت ديالو عالية]]
**تّطايريت** (ب نّݣليزية **Volatility**) ف شّيمي هيّا خاصية ديال لمادة لّي كتمتل سّهولة باش تقدر تّبخّر. ف درجة د لحرارة ؤ ضّغط محددين، لمادة لّي كتكون تطايريت ديالها كبيرة كيكون عندها حتيمال كبر باش تكون تّولي بوخار.

## مصادر

تصنيف:لفيزيك
تصنيف:شيمي
تصنيف:ڭازات
تصنيف:مقالات ب عناوين فيها نيولوجيزم
تطايريت (فينونص)

تصغير|رسم كيبين لانديكس ديال تطايريت
**تّطايريت** (ب نّݣليزية **volatility**) ف لفينونص، كيتّرمز ليها ب لحرف ليوناني سيݣما *σ*، هيّا لمقدار باش كيتبدل تّمن د شي قيمة كتّداول ف سّوق ديال تّاعامولات. كاتّحسب عاداتن ب ليكارتيپ *σ**annual* ديال لموعدّال د رّباح لّوݣاريتمي ف مدة د عام. لفورمولة د لحساب ديال تطايريت *σ**T* ف مدة زمانية *T* (ب لعوام) هيّا:

: \sigma_\text{T} = \sigma_\text{annual} \sqrt{T}

## مصادر

تصنيف:لماط فينونص
سكاي نيوز

**سكاي نيوز** (بنݣليزية: *Sky News*) هي قناة د لأخبار بريطانية، وهي تابعة لمجموعة سكاي ݣروپ لّي تابعة حاليا لشّركة لميريكانية كومكاست.

## تاريخ
ف 8 يونيو 1988، لملايري روپرت مردوخ قال بلي كان باغي يبدا قناة د لأخبار د تلفازة جديدة. بدا لبث ديال سكاي نيوز ف 5 فبراير 1989. سكاي نيوز كانت قناة لولا د لأخبار د تلفازة ف لمملكة لمتحدة حتا تّأسيس د قناة بي بي سي نيوز لإخبارية ف عام 1997.

جون رايلي كان الرئيس ديال سكاي نيوز من عام 2006 حتال عام 2023.

## قنوات شقيقة
### سكاي نيوز عربية
[تصغير|وزير لخارجية د لميريكان [مايك پومپيو ف مقابلة معا قناة سكاي نيوز عربية ف عام 2018.]]
سكاي نيوز عربية هي قناة إماراتية لي تأسست ف عام 2012 ف أبوظبي، و هي واحد لمشروع مشتارك معا مؤسسة أبوظبي للإستثمار لإعلامي (ADMIC).

لقناة كتقول رسميا بلّي هي عندا لإستقلال التحريري، ولكن كانو إتهامات د پروپاݣاندا ل صالح السعودية و لإمارات و ضد قطر و تركيا.

### سكاي نيوز ؤسطراليا
سكاي نيوز ؤسطراليا (*Sky News Australia*) هي قناة ؤسطرالية لي بدات لبت ديالها ف 19 فبراير 1996. لمالك ديال سكاي نيوز ؤسطراليا هيّ ؤسطراليان نيوز تشانل (*Australian News Channel*)، ؤ كانت تابعة لشّركات د سيڤن ميديا ݣروپ ؤ ناين إنترتاينمنت ݣروپ ؤ بريتيش سكاي برودكاستين (لمالك لخراني ديال سكاي نيوز) حتال عام 2016، ملّي حصلت عليه شّركة نيوز كورپ ؤسطراليا لّي تابعة ل روپرت مردوخ.

من عام 2017، بعد الشرا من 'نيوز كورپ ؤسطراليا'، سكاي نيوز ؤسطراليا تعرّضات ل تّيهامات د نحياز يميني فاش عملات تعليقات ضد حزب لعمال لؤسطرالي.

## شوف حتا
* الجزيرة (قناة)
* العربية (قناة)

## مصادر


تصنيف:قناة د تلفازة
تصنيف:مقالات فيها مصدر و 3000 بايت
تصنيف:تأسيسات د 1989 ف لمملكة لمتحدة
مريم شديد

**مريم شديد** (تزادت نهار 11 أكتوبر 1969 ف كازا) هي باحثة مغريبية ديال الفلك خداما ف مرصد "كوت دازير" ف فرانسا و أستادة ف نيس.

هي من العيلات اللوليين اللي مشاو لقطب لجنوبي. مشاو يديرو منظار فضائي باش يقيسو الشعاع ديال النجوم ف لقطب لجنوبي. مريم هي الصغيرة ف خوتها و كبرات ف لحي الشعبي ديال درب السلطان. كان باها خدام حداد ف الدار البيضا و مها تادير الخياطة والطياب.

بدات قرايتها و هي صغيرة ف مدرسة الفكر العربي و عمرها 5 سنين، من بعد بدات الابتدائي ف مدرسة المزرعة الخاصة ديال لبنات، من بعدها دازت ل إعدادية المنصور الذهبي و ثانوية صلاح الدين الأيوبي ديال لبنات. خدات إجازة ديال الفيزيك من جامعة الحسن الثاني ف الدار البيضا، و بدات الدكتورا ف نيس عام 1994، و مشات خدمات مهندسة فلكية ف المركز الوطني الفرانساوي للبحث العلمي.
## حياتها الخاصة
مريم شديد مزوجة من جون فيرنين و هو المدير ديال المركز الوطني للبحوث العلمية. تزوجو ف في 31 مارس من عام 2001 و عندهوم جوج دراري ليلى فيرنين وفيليكس تايكو فيرنين.
## لجوائز
* القادة العالميين الشباب ف المنتدى القتيصادي العالمي (2008)
* الوسام العلوي من عند لماليك (2013)
* المرأة العربية ف العلوم من جامعة ريجنت ف لندن لعام (2015)

## مصادر

تصنيف:زيادة 1969
تصنيف:ناس حيين
تصنيف:ناس تزادو ف الدار البيضا
تصنيف:ناس د الدار البيضا
تصنيف:شخصيات عندها كتر من تاريخ د الزيادة ف ويكيداطا
تصنيف:مقالات فيها مصدر و علاين 3000 بايت
تصنيف:عالمة مغريبية
آكرا

**آكرا** (ب توي: *نكران* - ب داݣباني: *آنكارا* - ب ݣا: *ݣا* ولا *ݣاݣا*) هي لعاصيمة ديال غانا و أكبر مدينة فيها. تيسكنو فيها شويا كتر من 2،5 مليون د الناس، و تقريبا 5 د لمليون د الناس إلا جمعناها مع النواحي ديالها. لمدينة جات ف لجنوب لغربي د لبلاد وتاطّل على لمحيط لأطلسي. فيها لأغلبية ديال لأنشطة لإقتصادية ديال لبلاد بحال لمالية و لإتصالات و الصناعة و لبني و لمركوب و الصيد. اللغة اللي كاتهضر ف لمنطقة د آكرا هي اللغة د ݣا، و لكن ماعندها تا وضع رسمي. اللغة الرسمية ف آكرا هي نفسها اللغة الرسمية ف لبلاد كاملة، و هي لينݣليزية.

آكرا فيها مطار دولي (لمطار د كوطوكا) و هو أكبر مطار ف غانا، و لمطار الدولي لوحيد فيها (كيتخدّم للطيارات لمدنية و لعسكرية).

## مصادر


تصنيف:مدون د غانا
تصنيف:عواصم ديال بلدان
تصنيف:تأسيسات د 1961 ف غانا
أبوجا

**أبوجا** هي لعاصمة ديال نيجيريا و جات بالضبط ف لوسط ديالها. هي مدينة جديدة و تبنات خصيصا باش تكون عاصمة. بدات تاتّبنا ف التمانينيات، و ف 12 دجنبر 1991، ولأّت هي لعاصمة بلاصة لعاصمة لقديمة لاݣوس. تيسكنو ف لمدينة تقريبا مليون ونص واحد، و تاتكبر بالزربة بزاف (تاتزيد ب تقريبا 35% كل عام). ملّي تبنات لمدينة، تدارت بطريقة باش تبيّن ݣاع التقافات د لبلاد، و فيها أكبر جامع و أكبر كنيسة د لبلاد.

أبوجا فيها مطار دولي (مطار نامدي آزيكيوي) و عاد فيها بزاف د لمشاريع اللي باقي كيتبناو.

## مصادر


تصنيف:مدون د نيجيريا
تصنيف:عواصم ديال بلدان
تصنيف:تأسيسات د عوام 1970 ف نيجيريا
بغداد

**بغداد** هي لعاصمة ديال لعراق و أكبر مدينة فيها. هي تاني أكبر مدينة ف لبلدان اللي كيهضرو لعربية (من مورا لقاهرة) و تيسكنو فيها تقريبا 8.5 مليون د الناس. تبنات لمدينة ف لقرن التامن باش تكون هي لعاصمة د الدولة لعباسية. كبرات بزاف من داك لوقت، و كانت مركز علمي و تقافي، و كانت ݣاع محسوبة أكبر مدينة ف لعالم ف لوقت د هارون الرشيد. ف 1258 هجمو عليها لمغول و تكرفسو عليها بزاف. ملّي رجعات لعراق مستاقلة ف 1932، بدات بغداد كاتكبر عاود و تاترجّع لبلاصتها.

بغداد جات ف لوسط ديال لعراق و تيدوز منها لواد ديال الدجلة. فيها مطار دولي، و الدولة معولة تبني فيها ميطرو قبل من اللخر ديال 2021.

## مصادر


تصنيف:مدون د لعراق
تصنيف:عواصم ديال بلدان
تصنيف:عواصم آسيوية
تصنيف:تأسيسات د 762
پابلو إسكوبار

تصغير|تصويرة جنائية د پابلو إسكوبار ف عام 1977 من وكالة مراقبة ميديلين.
**پابلو إميليو إسكوبار خافيريا** (ب ), (1 دجنبر 1949 - 2 دجنبر 1993) كان رئيس د عصابة ديال المخدرات و سياسي كولومبي. هو لي قاد لعصابة د كارتل ميديلين لإجرامية. عائلتو كانت خدّامة ف لفلاحة، و كان خدام معاهوم من صغرو. ف اللخر ديال الستينات بدا ف تهريب المخدرات، و ف لبدية ديال التمانينات  شارك ف إنتاج و تهريب لماريخوانا و لكوكايين لبرّا.

إسكوبار قاد لمنظمة د كارتل ميديلين  ف 1986، و اللي كانت من العصابات الصحيحة لي سيطرات على 80٪؜ ديال الإنتاج ديال المخدرات ف لعالم، و من بعد غايولي أقوى راجل ف لمافيا ديال كولومبيا، و ولاّت عندو ثروة بين 25 و 30 مليون دولار ميريكاني، و بهاذا غايولي أغنى راجل ف العالم لمدة سبع سنين متابعة على حساب مجلة فوريس.

## مصادر


تصنيف:زيادة 1949
تصنيف:وفيات 1993
خالد لجامعي

**خالد لجامعي** (تولد ف 1944 ف فاس - مات نهار 1 يونيو 2021 ف الدار لبيضا) كان صحافي و كاتب ومحلل سياسي مغريبي، كان كيتسمّا "لقيدوم ديال الصحافيين لمغاربة". لجامعي كان هو رئيس التحرير ديال لجريدة د لوپينيون، و كان عضو من اللجنة التنفيدية د حزب لإستقلال. هو لوالد ديال الصحافي بوبكر لجامعي.

خالد لجامعي كان معروف باللي كان تيزعم بزاف ف التحليلات ديالو، و كان تيسمّي كل حاجة بسميتها. نهار 24 نونبر 1993 كتب برية معروفة بزاف لوزير الداخلية د داك لوقت دريس لبصري، و بداها ب "شكون نتا؟". لجامعي كان تيصيفط بريات تا لماليك نيشان، و كان تيقول باللي "لماليك مواطن، وانا كمواطن عندي لحق نهضر مع مواطن آخر".

مات خالد لجامعي نهار 21 يونيو 2021، و كان ف عمرو 75 عام، بسباب لمرض ديال لكونسير.

## أفلام
* 1997: *عبرو في صمت*

## كتوباتو
* 

## مصادر

تصنيف:بيوغرافيا د رجال
تصنيف:صحافي مغريبي
تصنيف:زيادة 1944
تصنيف:وفيات 2021
تصنيف:ناس تزادو ف الدار البيضا
تصنيف:ناس توفاو ف الدار البيضا
تصنيف:ناس د فاس
تصنيف:مقالات فيها مصدر و 3000 بايت
تصنيف:مغاربا د لقرن 20
تصنيف:مغاربا د لقرن 21
تصنيف:ناشطين مغاربا
تصنيف:سياسيين ديال حيزب ليستيقلال
محمد الساسي

**محمد الساسي** (تولد نهار 7 نونبر 1952 ف الرباط) هو سياسي و مثقف و أستاد جامعي مغريبي. هو من لقادة ديال لحزب لإشتراكي لموحد، و عندو لمنصب د نائب لأمين لعام.

ف 2005، ختارت لمجلة د "لو جورنال إبدومادير" محمد الساسي ما بين 22 شخصية مغربية اللي عندها تأتير.
## حياتو
دخل محمد الساسي لحزب لإتحاد لوطني د لقوّات الشعبية ف 1971، و تعرّف تما على بزاف د لمناضلين منهم محمد ليازغي و فتح الله ولعلو و عبد الرحيم بوعبيد. كان الساسي من لمؤسسين ديال الشبيبة لإتحادية ف 1975. ف 1987 تنتاخب هو لأمين لعام ديال الشبيية لإتحادية.

ف 2001، و من مورا ما دخل لإتحاد لإشتراكي للحكومة، بدات لعلاقة د الساسي تاتخياب مع لحزب. ف ديك الساعة قاليه عبد الرحمان ليوسفي: "أرض الله واسعة". ف 2003، خرج الساسي رسميا من لحزب، و أسس لجمعية ديال "لوفاء للديموقراطية". ف 2005، أسس محمد الساسي مع ناس آخرين د ليسار "لحزب لإشتراكي لموحد"، و باقي هو من لقادة ديالو تال دابا.

ف يونيو 2021، طلق ساسي تيار جديد وسط من حيزب شتيراكي لموحد ب سميت "ليسر لوحدوي" ؤتبعوه ناس بحال محمد مجاهد، مصطفا شناوي، كريم تازي ؤ نجيب أقصبي.

## خدامي ديالو
دار محمد الساسي بزاف د لخدامي ف حياتو، ف بزاف د لمجالات، منها:
* أستاد باحت ف لجامعة د محمد لخامس ف الرباط
* نقابي ديال لأساتدة د التعليم لعالي
* كاتب مقالات و دراسات ف بزاف د لمجلات و الجورنالات، منها "الصحيفة" و "لو جورنال".
* مدير د الجورنال "النشرة"، و مجلة "الرائد"

## كتابو
ف 1998، كتب محمد الساسي كتاب سميتو "تفاصيل سياسية"، و تباعت منو 30.000 نسخة ف لمغريب.
## مصادر

تصنيف:سياسي مغريبي
تصنيف:زيادة 1952
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف الرباط
ميكسيكو

**لمدينة د ميكسيكو** (بالصبليونية: Ciudad de México) هي لعاصمة لفيديرالية د لمكسيك و أكبر مدينة فيها. هي لمدينة اللي فيها أكبر عدد د السكان ف أمريكا الشمالية كاملة، و من أكبر لمدون ف لعالم من جيهت عدد السكان (تيسكنو فيها و ف النواحي ديالها تقريبا 22 مليون واحد). لمدينة جات ف وسط لبلاد، على هضبة عالية. لإرتفاع ديالها هو 2240 ميطرو، و مقسومة على 16 لمنطقة.

ميكسيكو هي أقدم عاصمة ف لقارة ديال أميريكا، و وحدا من جوج عواصم اللي بناوهم السكان لأصليين (لاخرا هي كيطو، لعاصمة د لإكواطًور). تبنات ميكسيكو ف 1325 (بناوها لأزطيك و كانت سميتها طينوشتيتلان) و لكن تقريبا تخربات كاملة ف 1521 ملّي كانت حرب باش يدخلوليها الصبليون، اللي عاودو بناوها بالطريقة ديالهم.

لإقتصاد ديال لمدينة ديال ميكسيكو صحيح، و فيه بزاف د الصناعات. ميكسيكو عندها قتصاد كبير لدرجة باللي قدّو قد لإقتصاد ديال پيرو كاملة. لمدينة عندها أكبر ميطرو ف أمريكا اللاتينية (تبنا ف 1969، فيه 12 لخط و 195 محطة)، و أكبر مطار دولي ف أمريكا اللاتينية. لمدينة لقديمة د ميكسيكو داخلة ف اللائحة ديال الترات لعالمي ديال ليونيسكو.

## مصادر


تصنيف:مدون د لمكسيك
تصنيف:عواصم ديال بلدان
تصنيف:مقالات فيها مصدر و علاين 3000 بايت
تصنيف:1521 ف لمكسيك
تصنيف:تأسيسات د عوام 1520 ف لمكسيك
جمال بنعمر

**جمال بنعمر** (تولد ف أبريل 1957 ف الناظور) هو ديپلوماسي مغريبي كان خدام ف لأمم لمتحدة. كانو عندو بزاف د لأدوار مهمة ف ديك لمنظمة، منها مبعوث خاص د لأمين لعام لأمم لمتحدة ف ليامان، و مستشار خاص د لأمين لعام بان كي مون.

ف صغرو كان بنعمر داخل مع الجماعة د "إلى لأمام" اللي كانت تاتعارض النضام ف لمغريب، و دخل للحبس من 1976 ل 1984. من موارها حرݣ ل صبانيا، و منها مشا عاش ف لينݣلير. دخل بنعمر للخدمة مع لأمم لمتحدة، و بقا تيطلع ف لݣراد. خدم ف ملفات ديال لبلدان منها لعراق و كوسوڤو و لبوصنة و جنوب إفريقيا.

من بعد ما خدم على لملف ديال ليامان، وقعولو مشاكل مع بزاف د الناس اللي تّاهموه باللي كان تيجي من لحوتيين، و كاين اللي تّاهمو باللي كان كيتجسس لقطر، و كيعاونهم ف بزاف د لحوايج. خرج جمال بنعمر من لأمم لمتحدة ف 2017.

## مصادر

تصنيف:سياسي مغريبي
تصنيف:زيادة 1957
تصنيف:بيوغرافيا د رجال
تصنيف:ناس حيين
تصنيف:ديپلوماسيين مغاربا
تصنيف:ناس تزادو ف ناضور
تصنيف:مقالات فيها مصدر و علاين 3000 بايت
تصنيف:ناس د ناضور
ريو دي جانيرو

**ريو دي جانيرو** (بلبرتغالية: Rio de Janeiro - ترجمة "*لواد د يناير*")، ولاّ ريو، هي تاني أكبر مدينة ف لبريزيل و سادس أكبر مدينة ف أميريكا. أسسوها لبرتغاليين عام 1565 من مورا ماحتلو لمنطقة اللي فيها لبريزيل. ف 1763، ولأّت ريو هي لعاصمة د لمستعمرة د لبريزيل، و من 1808 ل 1822 كانت هي لعاصمة د لإمبراطورية د لبرتغال، اللي كانت جامعة لبرتغال و ݣاع لمستعمرات ديالها. من مورا ما ستاقلات لبريزيل رجعات ريو عاصمة د لبلاد، تال عام 1960، اللي تبنات فيه لعاصمة الجديدة برازيليا.

ريو دي جانيرو هي من أكبر لمدن ف لعالم، و فيها بزاف د لأنشطة و لمقرات د شركات مهمة للإقتصاد ديال لبريزيل، ف لپطرول و لمعادن و لإتصالات. لمدينة معروفة بالسياحة و فيها طبيعة معروفة من ناحية لبحورا و لغابات و لجزر و الجبال. ريو فيها 3 ديال لخطوطا د لميطرو، و 3 د لمطارات منهم واحد دولي. لأغلبية ديال لمدينة داخلة ف الترات لعالمي ديال ليونيسكو (من 2012)، و تنضمو فيها بزاف د لأحدات لمهمة ف لعالم بحال النهاية د كاس لعالم (جوج مرات: 1950 و 2014)، و لألعاب لأولمپية (2016).

## مصادر


تصنيف:مدون د لبريزيل
تصنيف:عاصيمة قديمة على حساب لبلاد
تصنيف:مقالات فيها مصدر و 3000 بايت
تصنيف:تأسيسات د 1565 ف لبريزيل
ولاية جيجل

**جيجل** هيّا ولاية ف الشمال دالشرق د دزاير. العدد دسكان ديالها 600 ألف بنادم فيها 28 بلدية منها **جيجل**، الطاهير، تاكسنة، الزيامة، العوانة.

## مصادر


تصنيف:جزاير
2 دجنبر

**2 دجنبر** ؤلا **نهار 2 شهر 12** هوّا نّهار نمرة 336 من تّقويم لميلادي (337 يلا كان لعام مكبّس). باقين 29 يوم من موراه تال لّخر د لعام.

## ناس تزادو

## ناس توفاو

## حوايج وقعو

## أعياد ؤ عطلات

## مصادر


تصنيف:دجنبر
تصنيف:نهارات د لعام
تصنيف:نهارات د دجنبر
دين إبراهيمي

تصغير|200 px|مستقيم|يسار|شعارات ديال التلاتا د لأديان لإبراهيمية لكبار، من لفوق لتحت: ليهودية، لمسيحية و لإسلام.
**لأديان لإبراهيمية ** هيّا مجموعة د دّيانات كاتݣول علا راسها بلي أصلها من نفس دّيانة لّي كانت كتعبد رّب ديال إبراهيم، لّي كانت ديانة ديال بني إسرائيل ف لعصر لبرونزي. ف لستيعمال لعام، كلمة دين إبراهيمي كانعنيو بيها لإسلام، لمسيحية ؤلا ليهودية. هاد لأديان كيختالفو ف لقلدة و لمعتقدات ديالهم على لأديان لهندية، لأديان لإيرانية لقديمة و لأديان ديال شرق أسيا.

## مصادر


تصنيف:دين
تصنيف:تقافة غربية
ساو پاولو

**ساو پاولو** (بلبرتغالية: São Paulo - ترجمة "*سيدي پاولو*") هي أكبر مدينة ف لبريزيل و ف أمريكا لجنوبية. جات ف لجنوب الشرقي د لبلاد، و هي لمدينة رقم 12 ف لعالم من جيهت عدد السكان. تيسكنو فيها 12 مليون د الناس، ويلا تجمعات مع النواحي ديالها تيوصلو ل 21 مليون. اللي تيسكن ف لمدينة تيتسمّا "پّاوليسطا".

تبنات لمدينة ف 1554 من عند لبرتغاليين، و تسمّات على سيدي پاولو، اللي هو واحد من الناس اللي أترو ف التاريخ د لمسيحية. ساو پاولو عندها قتصاد صحيح (تقريبا 10% من لإقتصاد د لبريزيل كاملة)، فيها 3 د لمطارات (منها مطار ݣواروليوش، اللي هو أكبر مطار ف لبلاد) و ميطرو فيه 8 د لخطوط.

## مصادر


تصنيف:مدون د لبريزيل
لغزو النورماندي د النݣليز

[تصغير|رسمة من [لقرن 13 ديال لحكّام د نورمانديا رولو نّورماندي، ويليام بوسيف طويل، ؤ ريتشارد لّول نّورماندي]]
**لغزو نّورماندي ل نّݣليز** هوّا مجموعة د لأحدات تّاريخية لّي طرات ف نّݣليز معا لبدية ديال عام 1066، لّي أدّات ل سّيطرة ديال نّورمانديين ؤ تّتويج ديال ويليام لفاتح كا ماليك علا نّݣليز.

نّورمانديين براسهم كانو مجموعة ديال لقبايل دّانماركية لّي ستاقرات ف نورمانديا ف شّمال لغربي ديال فرانسا، ف لبدية ديال لقرن لعاشر. ف 912، زّعيم ديالهم رولو نّورماندي غادي يدير تفاهم معا لماليك د فرانسا شارل لبسيط بحيت غادي يعتارف بيه كا ماليك عليه، موقابيل باش لماليك يقبل سّلطة ديال نّورمانديين علا لمنطقة فين كانو مستاقرين، ؤ غادي يولي رولو أول دوك ديال نورمانديا. نّورمانديين معا مرور زّْمان غادي يتخلاو علا لّوغة د جدودهوم، ل صالح لفرانساوية لقديمة، ؤ غادي يطورو وحدة من أعضم تّقافات ديال ؤروپا ف داك لوقت، ؤ لجيش ديالهوم غادي يولي أقوى جيش ف ؤروپا. من لقرن لعاشر ؤ لبدية د لقرن حضاش، كانو ديجا علاقات قوية ما بين نّݣالزا ؤ نّورمانديين، علا طريق جّواج ما بين لملوك ؤ لأومارا د نّݣليز ؤ لحكام د نورمانديا. نّورمانديين كانو ديجا ف لبلاط لملاكي د نّݣليز من نّص لّول ديال لقرن حضاش.

ف يناير 1066، لماليك إدوارد لمعتارف غادي يموت بلا مايخلي ولد لّي يخلفو. إدوارد كان ديجا واعد ويليام، لّي كان دوك ديال نورمانديا ؤ ولد عمو من دّرجة تّانية، بلي غادي يشد لحكم من موراه. مي ف نّݣليز ماكانوش قابلين بيه، حيت كان ولد ماشي شرعي ؤ دوّز أغلبية د حياتو برّا نّݣليز ف نورمانديا. ويليام ضونك ماكانش عندو طريقة باش يفرض شّرعية ديالو بلا سلاح، ؤ بعد بزاف د لمعارك، قبل راس لعام ديال 1067 غادي يولي ماليك ديال نّݣليز. ويليام غادي يقضي علا جميع نّوبالا من أصل نݣليزي، ؤ ل مدة عقود، غادي يسيطرو نّورمانديين علا جميع لمناصب ؤ لألقاب د سّلطة.

## مصادر


تصنيف:تاريخ د نڭليز
تصنيف:مقالات فيها مصدر و 3000 بايت
تصنيف:1066 ف النݣليز
تصنيف:لقرن 11 ف النݣليز
ݣورزيل

تصغير|نقيشة بونيقية كاتدكر ڭورزيل
**ݣورزيل** هوّا رب أمازيغي كانو كيعبدوه لأمازيغ لقدام، سيرتو لقبايل ديال لواتة ف ليبيا. لعيبادة ديالو تقدر تكون كانت واصلة حتال وليلي ف لمغريب. ف دّيانة لأمازيغية لقديمة، ݣورزيل كان كيتّعتابر رب د رّعد ؤلا رب د لحرب، ؤ هوّا ولد رّب لّيبي لميصري أمون، ؤ كيتمتل علا شكل تور.

علا حساب شنو كتب لمؤرخ لأندلسي البكري، تقدر تكون لعيبادة د ݣورزيل ستامرات حتال لقرن حضاش لميلادي، ف مدينة ݣيرزا ف لجنوب شّرقي د ليبيا، لّي غالبا تسمات عليه، ؤ كان فيها معبد خاص ب ݣورزيل.

ݣورزيل مدكور ف قصيدة سميتها يوهانيس ديال لكاتب لأمازيغي رّوماني كوريپوس، لّي وصف فيها لحروب ما بين لمور ؤ رّومان شّرقيين ف لقرن سّات لميلادي. سّمية ديالو أيضا مدكورة ف نقيشة نيوبونيقية تّلقات ف ليپتيس ماݣنا ف ليبيا، ؤ مديورة قبل من سّمية د رّب رّوماني ساتورن، شّي لّي كيدل علا لأهمية لكبيرة ديالو. كوريپّوس دكر بلي شّاف ديال قبيلة لواتة كان ف نفس لوقت راهب ديال ݣورزيل، ؤ بلي تصاور ديال هاد رّب علا شكل تور كانو كيتخادو ديما ف لحرب. قبل لبدية د لمقاتلة، كانو لّواتيين كيطلقو تور د بصّح علا لعدو ديالهوم.

## مصادر

تصنيف:ديانة أمازيغية قديمة
تصنيف:ربايب و ربات د لأمازيغ
تصنيف:عجولا ف لأساطير
تصنيف:مقالات فيها مصدر و 3000 بايت
جاكارطا

**جاكارطا** و لاّ **دجاكارطا** (بلأندونيسية: *Jakarta*) لي كانت قبل معروفة ب باطاڤيا (تال 1949) هي أكبر مدينا ف أندونيسيا. كانت هي لعاصيما د لبلاد تال 2024. جات ف الشمال لغربي ديال لجزيرة د جاڤا (اللي هي أكبر جزيرة ف لعالم من جيهت عدد السكان). هي من لمدون لكبار ف لعالم، تيسكنو فيها تقريبا 10.5 مليون د الناس، و مع النواحي ديالها تاتوصل ل 34.5 مليون (تاني أكبر مدينة من حيت السكان ف لعالم من مورا مدينة طوكيو).

جاكارطا وحدة من أقدم لمدون ف لجنوب الشرقي د آسيا. تأسسات ف لقرن الرابع، و كانت هي لعاصمة د أندونيسيا تا ف لوقت د لإستعمار لهولاندي. ف 1960، تبدلات لوضعية د لمدينة، اللي ولات رسميا منطقة، و ماشي غي مدينة (بقوة ما كبيرة). هي أهم مركز سياسي و تقافي و ديال لبيع و الشرا ف لبلاد، و فيها تلاتة د لمطارات و أكبر مرسى ف لبلاد (مكلاصي 21 ف لعالم).

بسباب لمشاكيل لي كاتعاني منهم جاكارطا (بحال الزحام د بنادم و لفياضانات)، ف 18 يناير 2022، لبرلمان لأندونيسي صادق على قرار باش لعاصمة تتحول من جاكارطا ل مدينة نوسانطارا لي باقية كاتّبنى.

## مصادر

تصنيف:مدون د أندونيسيا
تصنيف:عواصم آسيوية
لإعجاز لعلمي ف لقرآن

تصغير|النشيقاق د لقمر كيتعابروه لبعض إعجاز ف لقرآن
**لإعجاز لعلمي ف لقرآن** هوّا لفيكرة بلي لقرآن فيه آيات لّي كتدل علا معارف علمية لّي عاد تّكتاشفات ف لفترة لعصرية، ف مجالات مختالفين، بحال طّب، لفيزيك، لفلك ؤ غيرهوم. هاد لفيكرة بانت سيرتو ف سّبعينات ؤ تّمانينات ديال لقرن لعشرين، معا طّبيب لفرانساوي موريس بوكاي ملي ألف كتابو *[[لإنجيل، لقرآن ؤ صيونص]]*، لّي دافع فيه علا لفيكرة بلي لقرآن فيه حقائق علمية. لفيكرة عجبات بزاف د لفقها ؤ لمتخصصين ف مجالات مختالفين ف لعالام لإسلامي، ؤ بداو كيبانو كتوبا، تسجيلات، برامج ف تّلفازة ؤ مؤتمرات علا لإعجاز لعلمي.

ب لموقابيل كاينين بزاف نتاقدو هاد لفيكرة، سوا من نّاحية لإسلامية شّرعية، ؤلا من نواحي علمية ؤلا فلسفية ؤ منطقية.

## نتيقادات عامة

واحد من لنتيقادات من طرف فقها ؤ شيوخ د دّين، هوّا بلي لقرآن ماخاصّوش يتفسّر علا لهوا د بنادم، ؤلا علا حساب لكتيشافات لعلمية، مي ب لعتيماد علا لكتوبا د تّفسير لمعتامدة ؤ لأتر لّي خلاوه صّحابة ؤ تّابعين ؤ لمفسرين لّولين، ؤ من طرف شي واحد لّي عندو معرفة كبيرة ب دّين، شّي لّي ماكيتوفرش ف بزاف د نّاس لّي كتبو ؤلا هضرو ب شكل عمومي ف هادشي د لإعجاز. نقطة خرة د لنتيقاد هيّا بلي لإعجاز كيرد لقرآن تابع ل نضريات ؤ كتيشافات علمية لّي تقدر تكون ليوم صحيحة، مي من بعد يتبين بلي راها غالطة.

عاداد د لعولاما د لفيزيك ؤ مجالات خرين كينتاقدو لإعجازيين بلي كيستعملو معلومات علمية ماشي دقيقة ؤلا غالطة، ؤ بلي هادشي كيضر لإسلام ماشي كيعاون ف لنتيشار ديالو، عكس لهدف ديال لإعجازيين.

## أمتلة ديال لإعجاز

### وَمَن يُرِدْ أَن يُضِلَّهُ يَجْعَلْ صَدْرَهُ ضَيِّقًا حَرَجًا كَأَنَّمَا يَصَّعَّدُ فِي السَّمَاءِ (الأنعام 125)

**لإعجاز**: هاد لأية كتدل بلي لؤكسيجين كيقلال فاش كنوصلو ل رتيفاع عالي ف لجو، ؤ هادا إعجاز حيت هادشي ما تّكتاشف حتال لقرن لعشرين.

**لنتيقاد**: نّاس قبل لقرآن كانو كيطلعو ل جّبال ؤ كيضيق تنفس ديالهم، ؤ هادا مصدر لأية ماشي عاد تكتاشف هاد لأمر، ؤ ماعندوش علاقة ب قلة لؤكسجين مع لرتيفاع.

## مصادر

تصنيف:لإسلام
تصنيف:مقالات فيها مصدر و 3000 بايت
نيو ديلهي

**نيو ديلهي** (بلهندية: नई दिल्ली - بلينݣليزية: New Delhi - مترجمة: ديلهي الجديدة) هي لعاصمة د لهند و تاني أكبر مدينة فيها (مورا بومباي). هي لمدينة اللي فيها لمقرات د لحكومة و لبرلمان و لمحكمة لعليا د لهند. التاريخ ديالها ما قديمش بزاف، بناوها لبريطانيين ف 1911، و سمّاوها نيو ديلهي ف 1917. ولاّت لمدينة رسميا هي لعاصمة د لبلاد ف 1931، و بقات هي لعاصمة د لهند ملّي ستاقلاّت ف 1947.

نيو ديلهي فيها أكبر مطار ف لهند (مطار إنديرا غاندي)، و واحد من أكبر لميطروات ف لعالم (10 د لخطوطا و 253 محطة).
## ناس مشهورين منها
بزاف د الناس مشهورين عندهم علاقة ب نيو ديلهي، و إما تولدو ولا عاشو ولا ماتو فيها. بحال:
* جواهرلال نيهرو
* شاروخان
* إنديرا غاندي

## مصادر


تصنيف:مدون د لهند
تصنيف:عواصم ديال بلدان
تصنيف:عواصم آسيوية
تصنيف:تأسيسات د 1911 ف لهند
بوينوس آيريس

**بوينوس آيريس** (بالصبليونية: Buenos Aires - مترجمة: لهوايات لمزيانة) هي لعاصمة د لارجونتين (من 1880) و أكبر مدينة فيها. جات ف الشمال الشرقي د لبلاد، حدا لحدود مع لأوروݣواي. تيسكنو ف لمدينة تقريبا 3 د لمليون د الناس، و لمجموع د السكان ديالها مع النواحي كتر من 15 لمليون.

تبنات لمدينة ف 1536 من الصبليون اللي جاو للمنطقة، و جاوليها بزاف د الناس من لعالم كلّو، كتيرشي ف لقرن 19 و اللّول د لقرن 20. ملّي تبنات بوينوس آيريس، تدارو فيها بزاف د لحوايج بنفس الشكل اللي كاين ف باريز، لا من جيهت لبني ولا الزناقي و لا الجرادي، و عليها تاتسمّا "باريز د أمريكا اللاتينية".

بوينوس آريس فيها أكبر مطار دولي ف لارجونتين، و هي لمدينة لوحيدة ف لبلاد اللي فيها ميطرو (أقدم ميطرو ف النص لجنوبي د لأرض، بدا ف 1913، و فيه 100 محطة دابا). أكبر جوج فراقي د كورة ف لبلاد كاينين ف بوينوس آيريس، و هوما "بوكا جينيور" و "ريڤر بلييت".

## مصادر


تصنيف:مدون د لارجونتين
تصنيف:عواصم ديال بلدان
قبيلة أولاد أبي السباع

**قبيلة أولاد بالسباع** هي قبيلة عربية هاشمية عدنانية و من أقدم القبائل العربية ف لمغريب، و مزالة محافضة على سّمية ديالها، منتاشرة بزاف فالمناطق ديال شمال إفريقيا و الشرق الاوسط. ف لمغريب كنلقاو ناس منحادرين منها ف مراكش (إقليم شيشاوة و تيغسريت، و بوجمادة و سيدي المختار) و ف سوس و ف الساقية الحمرا و الغرب ( السهول الغربية )، و كاينة أقلية ف موريطانيا، مصر، سوريا، الجزائر، تونس، ليبيا.

أولاد أبي السباع كينحادرو من الأشراف لأدارسة، ؤ كينتاسبو ل عامر الهامل أبي السباع الإدريسي الهاشمي، لّي كان ستاقر ف سوس. كانو كيمارسو لبيع ؤ شّرا ب لقوافل ف صّحرا مابين لمغريب، دزاير، موريطانيا، مالي ؤ سينيلݣال.

هاد القبيلة معروفة بالعلم والجهاد و مقاومتها ل لحتلال البرتغالي ف لقرن 16 و لحتلال لفرانساوي و سپنيولي ف الصحرا د لمغريب. وساهمت أيضا ف مقاومة لحتلال لفرانساوي ف مصر بقيادة جيلالي بن لمختار سباعي.

## مصادر

## مزاود
* مقال '''قبيلة أولاد أبي السباع''' ف موقع "معرفة"

تصنيف:قبيلة مغريبية
تصنيف:مقالات فيها مصدر و علاين 3000 بايت
تينمل

تصغير|جّامع ديال تينمل من لداخل
**تينمل** (ب لأمازيغية **ⵜⵉⵏⵎⴻⵍ** ؤلا **ⵜⵉⵏ ⵎⴰⵍ**) قرية جبلية صغيرة ف لأطلس لكبير بعيدة ب 100 كيلوميطر علا مراكش، ف لمغريب. تينمل كانت هيّا لعاصيمة لّولة ديال لموحدين لّي كانو بداو منها لحملات لعسكرية ديالهم ضد لمورابطين. جّامع ديال تينمل دخل ل لّيستة تّجريبية د ليونيسكو ديال تّرات لعالامي ف 1 يوليوز 1995.

## السمية
ف لأمازيغية كيما كيهضروها الناس دابا، "تينمل" كاتعني لمدراسة ؤلا السكويلة.
على حساب التوارخي لمغريبي أحمد التوفيق، سّمية د *تينمل* ف لأصل مركبة من *تن* ؤ *أملل*، ؤ كاتعني *مولات لهبطة*. باحتين و كتّاب مغاربا خرين عطاو تأويلات خرة ل السمية د تينمل، بحال علي صدقي أزايكو، لي ڭال بلي النطقان الصحيح ديالها هوّ "تيمنلّال"، و كاتعني "لمزار" ؤلا "لحج"، ؤلا "لموضع لمحرّم". و تقدر تكون السمية ف لأصل كانت "تينملل"، "تامنللت"، "تينمال"، "تامللت"، "تنملل"، "تين ملل"، و يلا كانت مركّبة من "تين" و "إميلال"، تقدر تكون كاتعني "مولات الدروج"، لي تقدر تكون كاتشير ل لمناطق ديال الفلاحة لمدرجة على سفوح الجبال حدا لموضع ديال تينمل.

## مصادر

تصنيف:لموحدين
تصنيف:تاريخ د لمغريب
تصنيف:مدون د لمغريب
تصنيف:عاصيمة قديمة د لمغريب
تصنيف:دوار ف لمغريب
تصنيف:مقالات فيها مصدر و 3000 بايت
تصنيف:لإمبراطورية لموحدية
تصنيف:بلايص مسكونين ف إقليم لحوز
عامر الهامل أبي السباع

**عامر بن حريز أبي السباع** هوا والي صالح تدفن ف لفوق د جبل أضاض مدني فلمينطاقة د سوس ف لمغريب.

## لأصل ولجدود ديالو
النسب المتواتر ديالو والمجمع عليه من المؤرخين والفقهاء هو:

## حياتو
كبر الشريف عامر ف دار بّاه و تربى فيها أحسن تربية وتعلم لحروف ولقراية ولكتبة، حفض لقرآن ولمبادئ تاع علم التوحيد و لعيلم د لفيقه لمالكي ف مدينة فاس من لفاميلة ديال لأدارسة. فاش كبر شوية بقى منعازل على بنادم و بعد على لمدون باش يعبد الله ف لخلوة ديالو.

خرج من فاس من مورا لحيصار اللي داروه لوطاسيين عليها، مشا لتلمسان ؤ ݣلس فيها واحد لمدة كايتعلم فيها لعيلم د لفيقه من لعولاما دياولها، بقا بليّام والليالي كايعبد فلخلوة وكايصوم، ولاكين ماعجباتوش لݣلسة ف تلمسان، ومن تمّا مشا جيهت مدينة توات من بلاد الدزاير و بقا ف الضواحي دياولها واحد عامين كيتعلم علم لكلام و لفيقه دلمالكية و قواعدو و لعلوم دلوصول و التجويد بالشطر دلجانوب حتى جابتو ليّام لواحد موضع كيتسما «نَزْݣْ اسْبَاعْ» ف بلاد اَمْرِيبَطْ حدا الجبال. فديك لبلاصة دار لخلوة ف جبل عالي كيتسما ب تشلحيت «أضاض مدني» (بالدارجة: صبع الناس) علا ود لعلو ديالو، ؤ بقا تماك كيتعبد ف لخلوة ديالو مدة فاتت 12 عام تّشهر فيها وعرفوه الناس. من تما بدات لقبايل اللي حداه كاتجي لعندو باش تّبرّك بيه و "دّير لواجب" باش تخدمو.

## لقبيلة السباعية
كايتعتابر عامر أبي السباع هو لجد ديال لقبيلة السباعية اللي معروفة في لمغرب لكبير والشرق. كايتݣال باللي ݣاع السباعيين هوما حفاد ديال تلاتة من ولادو (عمر، عمران ومحمد النومر)، واللي داخل على لقبيلة ديالهوم كايكون معروف.

## مصادر

تصنيف:تاريخ د لمغريب
تصنيف:والي صالح مغريبي
تصنيف:مقالات فيها مصدر و 3000 بايت
تصنيف:ناس تزادو ف فاس
دبي

**دبي** هي أكبر مدينة ف لإمارات لعربية لمتاحدة، و لعاصمة ديال لإمارة ديال دبي. جات ف الشمال ديال لبلاد، و تاطّل على لبحر ديال لخليج لعربي. تأسسات دبي ف لقرن 18، و كانت فاللّول دوار ديال الصيد. كبرات بزاف ف اللّخر د لقرن 20 و اللول د لقرن 21. ولأّت دبي دابا من أكتر لمدون السياحية ف لعالم، فيها تاني أكبر عدد ديال لوطيلات خمسة د النجوم ف لعالم، و فيها أكبر برج ف لعالم (برج خليفة).

تيسكنو ف دبي تقريبا 3.5 مليون د الناس، لأغلبية ديالهم ماشي من لإمارات. لمطار ديالها هو تالت أكبر مطار ف لعالم، و أكبر واحد من جيهت لعدد د الناس اللي تيسافرو أسفار دولية.
## مصادر


تصنيف:مدون د لإمارات
زاوية بوݣرين

تصغير|منضر من قرية '''زاوية بوݣرين'''
**زاوية بوݣرين** راها قرية ف إقليم صفرو، جهة فاس مكناس. فيها 4112 د سكان بنسبة لإحصاء لعام د سنة 2014 ف لمغريب. لكود پوسطال ديال زاوية بوݣرين هوّا *31223*.

ف 2018 كان محمد بوعلام هوّا رّئيس ديال جماعة عين تيمݣناي لّي تابعة ليها زاوية بوݣرين.

## نّتايج د لإحصاءَات

## مصادر

تصنيف:دوار ف لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم صفرو
أمريكا الجنوبية

تصغير|يسار|<P ALIGN=center>لأراضي ديال أمريكا لجنوبية</p>
**أمريكا لجانوبية**، هي قارة جات فالنص لجنوبي ديال لأرض، و هي الطرف التحتاني ديال أميريكا. تايحدّها لمحيط لأطلسي من لغرب و الشمال، أمريكا الشمالية من الشمال، لمحيط لمهدّن من لغرب، و لبحر د لكاريبي من الشمال لغربي.

لمساحة د أمريكا لجنوبية هي تقريبا 17.8 مليون كلم مربع، و تيسكنو فيها تقريبا 424 مليون د الناس، مفرّقين على 12 بلاد. هي رابع أكبر قارة ف لمساحة (مورا آسيا و إفريقيا و أمريكا الشمالية)، و لخامسة من جيهت عدد السكان. لقارة فيها طبيعة منوعة بزاف ما بين لغابات و الصحاري و الجبال، و لأغلبية د الناس ساكنين على لبحر، إما ف الشرق ولا لغرب. أكتر اللغات اللي تيتهضرو هوما الصبليونية و لبرتغالية و لهولاندية، و اللغات لمحلية اللي كانو قبل ما يدخلو لأوروپيين لأميريكا.

## مصادر


تصنيف:أميريكا
تصنيف:قارات
لواد د لكونݣو

تصغير|يسار|250px|<P ALIGN=center>تصويرة د لواد د لكونݣو.</p>
تصغير|يسار|250px|<P ALIGN=center>خريطة د لبلايص اللي تيدوز منها لواد د لكونݣو و لفروع ديالو.</p>
**لواد د لكونݣو** (بلكونݣولية: Nzâdi Kôngo - بلفرانساوية: Fleuve du Congo - بلبرتغالية: Rio Congo)، و اللي كان كيتسمّا قبل "لواد د الزايير" هو واد ف إفريقيا. هو أغرق واد ف لعالم (فايت 220 ميترو د لغرق)، و تاني أطول واد ف إفريقيا، مورا لواد د النيل، و تاني أكبر واد ف لعالم من الناحية د التدفق، من مورا لواد د لأمازون. تينبع هاد لواد من شلالات بويوما ف جمهورية لكونݣو ديموقراطية، و تيصب ف لمحيط لأطلسي.

الطول لكامل ديال لواد د لكونݣو هو 4370 كم، و تيدوز من 5 د لبلدان اللي هي: جمهورية لكونݣو ديموقراطية و كاميرون و جمهورية وسط إفريقيا و لݣابون و غينيا.

## مصادر


تصنيف:ويدان
جبل إيڤريسط

تصغير|يسار|250px|<P ALIGN=center>تصويرة د الراس د الجبل د إيڤريسط من الجبال اللي حداه</p>
تصغير|يسار|300px|<P ALIGN=center>لبلاصة د جبل إيڤريسط ف لخريطة</p>
**جبل إيڤريسط** (بالنيپالية: **सगरमाथा - صاݣارماتا** - بالشينوية: **珠穆朗玛 - زومولانݣما** - بالتيبيتية: **ཇོ་མོ་གླང་མ - شومولونݣما**) هو أعلى جبل ف لعالم (لإرتفاع ديالو 8848 ميطرو). جا ف الجبال د لهيمالايا، على لحدود ما بين الشينوا و نيپال.

بزاف د الناس تيبغيو يتعلّقو هاد الجبل، و محسوب من لبلايص السياحية لمعروفة ف لعالم. ملّي بدا يطلعو فيه، جربو يطلعو لو 14.000 واحد، منهم كتر من 4000 اللي قدرو، و شويا كتر من 300 اللي ماتو. الطلوع لإيڤريسط ماصعيبش بزاف من الناحية التقنية، و كاين جبال آخرا صعب منّو، ولكن تا هو عندو مشاكل ديالو بحال عند الناس اللي تيجيهم "لمرض ديال لعلو"، ولاّ الريح و لجو لخايب، و التلج اللي تيريب بوحدو شي مرّات.

قبل من 1950، ماكانتش الدولة د نيپال تاتخلّي لبرانيين يدخلوليها، و عليها كانو الناس كيطلعو الجبل من الجيهة د تيبت. و لكن ماعمر شي واحد طلع إيڤريسط من تما ف هاديك لوقيتة. أول ناس تعرفو رسميا باللي طلعو لإيڤريسط كانو هوما النيو زيلاندي إدموند هيلاري و الشيربا النيپالي تينزينݣ نورݣاي ف 1953. هيلاري و نورݣاي طلعو الجبل من الجيهة ديال نيپال. أول ناس طلعو الجبل من الجيهة ديال الشينوا كانو هوما وانݣ فوزو، ݣونپو، و شو يينهوا ف 1960.
## سباب التسمية
تسمّا الجبل بسميت جورج إيڤريسط، اللي كان خدّام مخطّط د بريطانيا ف لهند، و اللي بيّن باللي داك الجبل هو أعلى جبل ف لعالم.

## مصادر


تصنيف:جبال
تصنيف:مقالات فيها مصدر و 3000 بايت
أحمد لمنصور الدهبي

**أحمد لمنصور دّهبي** (تولد 1549 ف فاس، مات عام 1603 ف فاس) كان سلطان ديال لمغريب من سّلالة د سّعديين من 1578 حتال 1603. هو كان سادس و أشهر سلطان ديال سّعديين. أحمد لمنصور كان واحد الشّخصية مهمة ف أوروپا و أفريقيا ف لقرن 16. كانو قالو عليه بلي كان راجل "ديال التعليم لإسلامي لعميق، و محب للكتوبا و للخط و للماط، و متذوق للنصوص الصوفية ومحب للمناقشات العلمية."

أبو العباس أحمد المنصور بالله بن محمد الشيخ المهدي، هو "أمير المؤمنين" و "خليفة المسلمين" و سابع سلطان فمغرب الأشراف السعديين. ولقبوه "المنصور بالله"، بعد الإنتصار ديالو فمعركة واد المخازن، وكيقولو عليه "الذهبي" لي كان زاهي بالذهب.

مع بداية حكم المنصور بالله، واجه مؤامرة من العثمانيين بتواطؤ مع بعض كبار الجيش المغربيين، بغاو يسقطوه ويحلو بابن أخوه إسماعيل بن عبد الملك. ولكن المنصور بالله نجا من المؤامرة وحكم على المغرب لمدة تقريبا 26 عام، و الدولة المغربية اتسعت حتى وصلات لنهر النيجر فالجنوب و النوبة فمصر فالشرق.

المنصور بالله كان عندو حب للعلم والعلماء، وعشق للشعر، و بزاف ديال الناس كيقولو عليه أحسن شاعر ملوك المغرب. و هو كتب كتاب فالسياسة تحت عنوان "كيف تنظم الملك" و هاد الكتاب كيشرح كيفاش تحافظ الدولة الملكية على هيبتها ومجدها. المنصور بالله كان معروف فالغرب باش يكون متصوف وكان يحب الكتب و الخط و الرياضيات و كان عاشق للنقاشات العلمية وكان يشجع العلوم والفنون. و بزاف ديال المؤرخين كيعتبروه واحد من أهم الشخصيات لي ليها تأثير كبير فساحة السياسية فأوروپا

## مصادر

تصنيف:سعديين
تصنيف:ناس حكمو لمغريب
تصنيف:سلطان مغريبي
تصنيف:زيادة 1549
تصنيف:وفيات 1603
تصنيف:ناس تزادو ف فاس
تصنيف:ناس د مراكش
تصنيف:ناس توفاو ف فاس
تصنيف:ناس د فاس
تصنيف:مقالات فيها مصدر و 3000 بايت
تصنيف:مغاربا د لقرن 16
تصنيف:مغاربا د لقرن 17
جيولوجيا

[تصغير|[لاڤا جامدة ف ڭزيرة هاواي]]
**جيولوجيا** هي صيونص د **لقراية د [[لأرض]]** ، و بصفة خاصة لقراية د لقشرة لقاصحة د لأرض. لقراية د جيولوجيا كتستعمل الشوفان هو لول و من بعد كتدير تفريضات لي يمكن تفسر علاش صخور كاينين علا شكل ديالهم و كيفاش تصوبو. كلمة جيولوجيا يمكن تݣال حتا علا شكل ديال شي ناحية و فلقراية د صخور د لكواكب.

جيولوجيا هي صيونص فيها بزاف ديال تّخصّوصات و كتستعمل معلومات من صيونص خرين بحال لبيولوجيا، لفيزيك، شيمي،... و لمعلومات جيولوجية كتستعمل ف لميادين جتماعية، لقتصادية، صناعية، ستغلال لمواد لأولوية، لبني د طرقان و لݣنطرات، تدبير د لما، تدبير د طبييعة و لحتياط من زنزال و لفيضان.

## مصادر
تاحجارت

**تاحجارت** هيّا حرفة تقليدية مغريبية ديال نّقش علا لحجر صّفر ؤلا شي مادة بحالو، أصلها من سلا، كاتّستعمل ف زّخرفة ديال لبني بحال ف جّوامع، سّوار ؤ لقصور.

## مصادر

تصنيف:سلا
تصنيف:فن د نقش
سيدي محند أبركان

**محمد بن الحسن بن مخلوف بن مسعود المزيلي الراشدي** لملقب ب **سيدي محند أبركان** ولا **سيدي محمد أبركان** و شي مرات بـلغلط يقولولو "سيدي **أحمد أبركان**" مات سنة 868 هـ لـي هيا ب التقويم الميلادي 1463. و عندو قبة ضريح ف مدينة بركان لي جاية ف شمال شرق ديال لمغريب.

و هو والي من الوليا ديال مدينت بركان و منو خذات السميا و "أبركان" كتعني ب الشلحة ديال بني يزناسن كتعني *كحل* ولا *سمر* ولا *خمري*.

ولاكين لباحث عبد الله لحسايني كيݣول بلي سيدي محند أبركان ماشي مجرد والي، ولاكين هو "شارح لغوي" و كيعطي لأدلة على هاد لمعلومة ف لكتاب لّخر ديالو "سيدي محند أبركان السيرة الغامضة".
بديل=قبت سيدي محند أبركان فمدينت بركان|تصغير|قبت سيدي محند ابركان فمدينت بركان

## ألقابو

العلَّامة والفقيه المالكي المُحدِّث الرحالة العالم الحافظ بو عبد الله وهو الفقيه المحدث الامام الحافظ وزادلو الباحث عبدالله لحسايني لقب الشارح اللغوي لحقاش لقا بلي تخصصو هو الشرح والنقد اللغوي ديال كتوب لفقه ولحديث وحتى الشعر.

سميتو كاملة:

 محمد بن الحسن بن مخلوف بن مسعود بن سعد المزيلي الراشدي، اللقب ديالو ابو عبد الله، مشهور بأبركان


## شيوخو و لمعلمين ديالو

يمكن والدو الحسن بن مخلوف الراشدي المشهور بأبركان أيضا.

وعن الشيخ أبو عبد الله محمد بن احمد بن الخطيب محمد بن مرزوق الملقب بابن مرزوق الحفيد

أبو القاسم محمد البرزلي المالكي أبو القاسم بن أحمد بن محمد البَلَوِي القيرواني، المعروف بالبرزلي: أحد أئمة المالكية في المغرب، سكن تونس، وانتهت إليه الفتوى فيها.

شمس الدين البساطي شارح مختصر خليل قاضي قضاة المذهب المالكي في الديار المصرية.

## لمؤلفات ديالو
- ثلاثة شروح على الشفا اكبرها في مجلين سماه الغنية  دكرها الشريف التلمساني في طالع شرحه

- رجال ابن الحاجب أولا تعليق على ابن الحاجب أولا الثاقب في لغة ابن الحاجب

-ثلاثة كتب في مجلد واحد وهي

-المشرع المهنا في ضبط رجال الموطا
ضريح محمد أبركان في عهد الإحتلال الفرانساوي
-الزند الواري في ضبط رجال البخاري

-المبهم في ضبط رجال مسلم

## علاش سكن ف منطقة بركان؟

كايذكر الباحث عبدالله لحسايني في لكتاب ديال "مخطوطات سيدي محمد أبركان" بلي سيدي محند أبركان مامذكورش ف السيرة الذاتية ديال باه الحسن أبركان وخا كانو بجوج، أي الحسن أبركان و ولدو محند أبركان مشهورين في الكتب الفقهية. و كايقول الباحث لحسايني: بخلاف لولد لكبير للحسن أبركان و المسمي علي، يقدر يكون سيدي محمد أبركان لتاحق ب عائلتو ف يني يزناسن، لي تقدر تكون كانت نتاقلات هاذي مدة طويلة من جبل راشد الزناتي ل بني منݣوش  ف بني يزناسن.

سيدي محند أبركان لقبوه الرحالة، لأنو سافر شرقا بسباب للعلم الديني. هاذ يقدر يشرح أيضا ًسباب وجود عائلة من الراشديين متواجدين منذ مدة طويلة ب بني محفوظ ضواحي الرݣادة ف بركان ويتعارف عنهم بالتواتر انهم ينتميو لو مع العيلم أنو ستاقر إستقرار ديال مولا عايلة، الدليل على حساب مايقول الباحث لحسايني عبدالله أنو كان عندو ذرية لأن اللقب ديالو هو أبو عبد الله. شي لي يؤكد صحة رواية ديال أنو مدفون ف هاذ المنطقة.

لكن مزال السؤال على سباب تواجد ضريحه في بلاصة خطر بجانب الوادي لي يهدد ب الفيضان لأي لحظة. واش زعما توفى في ذيك لبلاصة بسباب الفيضان ولا كانت بحال االمقام ولاجامع يصلي فيه ولا يختلي ولا يعطي فيه دروسه؟

بديل=كتاب مخطوطات سيدي محمد أبركان للباحث عبد الله لحسايني|تصغير|كتاب مخطوطات سيدي محمد أبركان للباحث عبد الله لحسايني
## مصادر

تصنيف:بركان
تصنيف:وفيات 1464
إنسان تافوغالت

[تصغير|ل[قلقولة ديال إنسان تافوغالت]]
**إنسان [[تافوغالت]]** هو إنسان لهوموساپيان اللي، هادي 15 ألف عام، ستوطن مغارة ديال تافوغالت لي سميتها مغارة لحمام لي كاينة ليوم ف إقليم بركان. كانت عندو حضارة فنية وعلمية ف الحقبة التي كاتسمى الإبيرو موريزية. الاكتشافات الأثرية خلاتنا نلقاو أدوات ديال الزينة ومعلقات حجرية، وشي شكالات منقوشة ف هاد المغارة التافوغالتية. لآتار كاتݣول بلي دّارت عمليات جراحة د رّاس لشي وحدين كانو فهاديك المغارة، هاد العملية تتسمى بالفرانساوية *طريپاناسيو [[Trépanation]]*.

## أقدم حمض نووي د لإنسان العاقل ف إفريقيا
لقاو لعولاما ديال لأركيولوجيا بلي الحمض النووي ديال إنسان تافوغالت هو أقدم آتار ديال حمض نووي تع لإنسان العاقل (Homo Sapiens) ف إفريقيا، كيوصل العمر ديالو لـ 15000 عام ف مغارة تافوغالت. هاد لكتيشاف دارو فريق دولي ديال لعولاما د لأركيولوجيا و لعولاما د الجينات اللي كان واقف عليه الدكتور عبد الجليل بوزوݣار، مدير لمعهد لوطني د لأتار و علوم الترات ف الرباط.

## ميطولوجيا عند إنسان تافوغالت
بالنسبة ل لميطولوجيا لباحث عبد الله لحسايني كيعتاقد، ب لعتيماد على دوك النتائج لي علن عليها لفريق ديال التنقيب، من الطريقة ديال الدفن عند هاد الإنسان بلي قبل 15 ألف سنة كان كيآمن بمعتقدات ديال الحياة ورا الموت. و كيأول طريقة الدفن للناس لكبار بلي كانو واجدين باش يخرجو من المغارة ملي ترجعليهم الروح.

و كيݣول لحسايني بلي هاد لكتيشافات لأركيولوجية كتعطي دليل علمي باش نقلبو ف لإسكاطولوجيا ديال إنسان تافوغالت و ندرسو لعلاقة ديال هاد الظاهيرة بلبيدايات ديال ليستقرار عند لهوموساپيان.

## مصادر

تصنيف:لقبلتاريخ د لمغريب
تصنيف:مقالات فيها مصدر و 3000 بايت
لواد د النيجر

تصغير|يسار|250px|<P ALIGN=center>معيز تيسرحو ف لواد د النيجر.</p>
تصغير|يسار|250px|<P ALIGN=center>لبلاصة د لواد د النيجر ف لخريطة.</p>
**لواد د النيجر** (بلفرانساوية: Fleuve du Niger) هو أكبر واد ف لغرب د إفريقيا و واحد من أكبر لويدان ف لقارة (هو التالت ف الطول مورا النيل و لكونݣو). تينبع لواد من لهضبات ديال غينيا، حدا لحدود مع سييرا ليون، و تيصب ف لمحيط لأطلسي ف نيجيريا، ف لبلاصة اللي كاتسمّا الديلطا د النيجر.

الطول لكامل ديال لواد د لكونݣو هو 4180 كم، و تيدوز من 5 د لبلدان اللي هي: نيجيريا، بينين، النيجر، مالي و غينيا.

## مصادر


تصنيف:ويدان
لواد د لميسيسيپي

تصغير|يسار|250px|<P ALIGN=center>تصويرة د لواد د لميسيسيپي.</p>
تصغير|يسار|250px|<P ALIGN=center>لبلاصة د لواد د لميسيسيپي ف لخريطة.</p>
**لواد د لميسيسيپي** (بلينݣليزية: Mississippi River) هو أطول واد ف لميريكان و تاني أطول واد ف أمريكا الشمالية. الطول ديالو كامل هو 6270 كم، و تيقطع الشرق د لميريكان كامل من لجنوب لشّمال، و تيكمل تا لكانادا. مع لفروع ديالو، تيدوز لميسيسيپي على 10 د لولايات ميريكانية، و جوج مقاطعات كندية. تينبع من الضاية ديال إتاسكا، و تيصب ف لخليج ديال لميكسيك. الدلطا اللي تيدير لميسيسيپي ف الجيهة اللي تيصب فيها محسوبة من أكبر الدلطات ف لعالم.

السمية ديال لواد جات من اللغة ديال أوجيبوي (وحدا من اللغات د السكان لأصليين)، و تاتعني "لواد لكبير بزاف".

## مصادر


تصنيف:ويدان
بوطولا 1 (1999-2000)

## لفراقي

## لجدوال ديال الترتيب

## شوف حتى

* بوطولا 1
* بوطولا 2
* بوطولا 2 (1999-2000)
* لهيكلة لهرمية د لبوطولات ديال كورة ف لمغريب
## مصادر

تصنيف:بوطولا 1
تصنيف:مقالات فيها مصدر و 3000 بايت
يانݣ تسي

تصغير|يسار|250px|<P ALIGN=center>تصويرة د يانݣ تسي.</p>
تصغير|يسار|250px|<P ALIGN=center>لبلاصة د يانݣ تسي ف لخريطة.</p>
**يانݣ تسي** (بالشينوية: 扬子江)، لمعروف تا ب "يانݣ تسي كيانݣ" و لاّ "شانݣ جيانݣ" هو أطول واد ف آسيا و تالت أطول واد ف لعالم (مورا النيل و لأمازون). لواد جا كامل فالشينوا، و هادشي كيخليه بكون أطول واد ف لعالم اللي كيدوز غي من بلاد وحدا. الطول ديالو 6300 كيلوميطر، و لبلايص اللي تيدوز منها ولاّ تيسقيها تاتجمع تقريبا التلت د السكان د الشينوا.

تينبع يانݣ تسي من الجبال ديال التيبيت و تيمشي من لغرب للشرق تا تيصبّ ف لبحر د الشينوا، و بالضبط ف لمدينة د شانݣهاي. لواد عندو كتر من 700 فرع، و شي بلايص منّو داخلة ف الترات لعالمي ديال ليونيسكو.

## مصادر

## شوف تا
* لواد الصفر


تصنيف:ويدان